สวัสดีค่ะ พอดีว่าตอนนี้ตกขาวมีกลิ่นคาวลอยแตะจมูก ตกขาวไม่เยอะ แต่แห้งติดกางเกงใน เป็นสีขาวอ่อนปนเหลือง แต่ถ้าเช็ดจะเป็นเขียวอ่อน หนืดแต่ไม่เป็นก้อน ไม่มีอาการคันข้างใน ไม่มีอาการเจ็บขัดระหว่างฉี่ค่ะ เป็นกังวลมากกลัวเป็นโรคร้ายแรง
สวัสดีค่ะ อาการตกขาวมีกลิ่น ติดกางเกงใน เป็นสีเขียวอ่อน เจ็บขัดด้วย อาจจะเกิดจาก การติดเชื้อของช่องคลอดหรือปากมดลูก การมีการระคายเคืองช่องคลอดจากการถูกสวนล้าง เนื้องอกในปากมดลูก โดยการติดเชื้อที่ช่องคลอดหรือปากมดลูกนั้น อาจจะเป็นเชื้อที่เกี่ยวกับโรคติดต่อทางเพศสัมพันธ์เช่นหนองใน เชื้อกลุ่มโพรโทซัว หรืออาจเป็นเชื้อราที่อยู่ในช่องคลอดอยู่แล้วเบื้องต้นควรจะงดการมีเพศสัมพันธ์ ไม่สวนล้างช่องคลอด ไม่ซื้อยาฆ่าเชื้อชนิดใดๆมาใช้เองเพือป้องกันการดื้อยาจากการใช้ยาไม่ตรงกับโรค หากยังมีตกขาวที่ผิดปกติอยู่อย่างต่อเนื่อง มีสีและกลิ่นผิดปกติชัดเจน ปัสสาวะแสบขัดร่วมด้วย ควรไปพบแพทย์เพื่อตรวจเพิ่มเติม